CELEX: 31998L0066
Language: ro
Date: 1998-09-04 00:00:00
Title: Directiva 98/66/CE a Comisiei din 4 septembrie 1998 de modificare a Directivei 95/31/CE de stabilire a criteriilor specifice de puritate pentru îndulcitorii folosiți în produsele alimentareText cu relevanță pentru SEE.

13/Volumul 24
            
            
               RO
            
            
               Jurnalul Ofícial al Uniunii Europene
            
            
               40
            
         31998L0066
   
               L 257/35
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 98/66/CE A COMISIEI
   
   din 4 septembrie 1998
   de modificare a Directivei 95/31/CE de stabilire a criteriilor specifice de puritate pentru îndulcitorii folosiți în produsele alimentare
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/107/CEE a Consiliului din 21 decembrie 1988 de apropiere a legislațiilor statelor membre privind aditivii alimentari autorizați pentru utilizarea în produse alimentare destinate consumului uman (1), astfel cum a fost modificată prin Directiva 94/34/CE a Parlamentului European și a Consiliului (2), în special articolul 3 alineatul (3) litera (a),
   ca urmare a consultării Comitetului științific pentru alimentație umană,
   întrucât Directiva 94/35/CE a Parlamentului European și a Consiliului din 30 iunie 1994 privind îndulcitorii care trebuie utilizați în produsele alimentare (3), astfel cum a fost modificată prin Directiva 96/83/CE (4), stabilește substanțele care pot fi utilizate ca îndulcitori în produsele alimentare;
   întrucât Directiva 95/31/CE a Comisiei din 5 iulie 1995 de stabilire a criteriilor specifice de puritate privind îndulcitorii autorizați pentru utilizare în produsele alimentare (5) prevede criteriile de puritate pentru îndulcitorii menționați în Directiva 94/35/CE;
   întrucât este necesar, avându-se în vedere progresul tehnic, să se modifice criteriile de puritate stabilite de Directiva 95/31/CE pentru izomalt (E 953); întrucât este, așadar, necesar să se adapteze directiva menționată;
   întrucât este necesar să se țină seama de specificațiile și tehnicile de analiză referitoare la îndulcitori stabilite în Codex Alimentarius de către Comitetul mixt de experți pentru aditivii alimentari al FAO/OMS (CMEAA);
   întrucât aditivii alimentari obținuți prin metode de fabricație sau din materii prime foarte diferite de cele incluse în evaluarea Comitetului științific pentru alimentație umană sau diferite de cele menționate în prezenta directivă trebuie să fie supuși evaluării de către comitetul menționat, în vederea unei evaluări complete, acordându-se o atenție sporită criteriilor de puritate;
   întrucât măsurile prevăzute în prezenta directivă sunt în conformitate cu avizul Comitetului permanent pentru produse alimentare,
   ADOPTĂ PREZENTA DIRECTIVĂ:
   Articolul 1
   În anexa la Directiva 95/31/CE, textul referitor la E 953 – izomalt se înlocuiește cu textul din anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1999. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 4 septembrie 1998.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 27.
   
      (2)  JO L 237, 10.9.1994, p. 1.
   
      (3)  JO L 237, 10.9.1994, p. 3.
   
      (4)  JO L 48, 19.2.1997, p. 16.
   
      (5)  JO L 178, 28.7.1995, p. 1.
   ANEXĂ
   
      „E 953 — IZOMALT
      
                  
                     Sinonime
                  
               
               
                  Izomaltutoză hidrogenată, palatinoză hidrogenată
               
            
                  Definiție
               
            
                  
                     Denumirea chimică
                  
               
               
                  Izomaltul este un amestec de monozaharide și de dizaharide hidrogenate, ai căror principali componenți sunt dizaharidele:
                  6-O-α-D-glucopiranozil-D-sorbitol (1,6-GPS) și Dihidrat de 1-O-α-D-glucopiranozil-D-manitol (1,1-GPM)
               
            
                  
                     Formula chimică
                  
               
               
                  6-O-α-D-glucopiranozil-D-sorbitol: C12H24O11
                  
                  Dihidrat de 1-O-α-D-glucopiranozil-D-manitol: C12H24O11.2H2O
               
            
                  
                     Masa moleculară relativă
                  
               
               
                  6-O-α-D-glucopiranozil-D-sorbitol: 344,32
                  Dihidrat de 1-O-α-D-glucopiranozil-D-manitol: 380,32
               
            
                  
                     Analiză
                  
               
               
                  Conținut de cel puțin 98 % monozaharide și dizaharide hidrogenate și cel puțin 86 % amestec de 6-O-α-D-glucopiranozil-D-sorbitol și dihidrat de 1-O-α-glucopiranozil-D-manitol determinat raportat la substanță anhidră.
               
            
                  
                     Descriere
                  
               
               
                  Substanță inodoră, de culoare albă, puțin higroscopică, masă cristalină.
               
            
                  Identificare
               
            
                  A. Solubilitate
                  
               
               
                  Solubil în apă, solubilitate foarte redusă în etanol.
               
            
                  B. Cromatografie în strat subțire
                  
               
               
                  Se examinează prin cromatografie în strat subțire, prin utilizarea unei plăcuțe acoperite cu un strat de silicagel cromatografic de aproximativ 0,2 mm grosime. Principalele pete de pe cromatogramă sunt cele care corespund punctelor 1,1-GPM și 1,6-GPS.
               
            
                  Puritate
               
            
                  
                     Conținut de apă
                  
               
               
                  Cel mult 7 % (metoda Karl Fischer)
               
            
                  
                     Cenușă sulfatată
                  
               
               
                  Cel mult 0,05 % raportat la substanța uscată
               
            
                  
                     D-manitol
                  
               
               
                  Cel mult 3 %
               
            
                  
                     D-sorbitol
                  
               
               
                  Cel mult 6 %
               
            
                  
                     Zaharuri reducătoare
                  
               
               
                  Cel mult 0,3 %, exprimate ca glucoză, raportat la substanța uscată
               
            
                  
                     Nichel
                  
               
               
                  Cel mult 2 mg/kg raportat la substanța uscată
               
            
                  
                     Arsen
                  
               
               
                  Cel mult 3 mg/kg raportat la substanța uscată
               
            
                  
                     Plumb
                  
               
               
                  Cel mult 1 mg/kg raportat la substanța uscată
               
            
                  
                     Metale grele (de exemplu, Pb)
                  
               
               
                  Cel mult 10 mg/kg raportat la substanța uscată.”